《梁思伯雨青楼对月得风字》
明代·梁有誉

词客感秋风，登楼望朔鸿。移尊山月上，捲幔海云空。

世事狂歌外，交情痛饮中。佳期不易得，况对菊花丛。

作者简介：广东顺德人，字公实，号兰汀。与欧大任等同学于黄佐，有诗名。嘉靖二十九年进士，除刑部主事。与李攀龙等结诗社，史称后七子。因念母，称病归。杜门读书，虽大吏至，亦不出见。卒年三十六。有《兰汀存稿》。